Lav et referat af nedenstående tekst:

Tekst:
Natten til onsdag og i løbet af dagen er der risiko for kraftigt snefald i dele af Nordjylland, varsler DMI . Derfor er det snart tid til at finde sne-artiklerne frem og forberede sig på både glatte veje og store kælkebakker. Udmeldingen om den kommende kraftige snebyge har traditionen tro sat gang i salget hos Harald Nyborg i Aalborg, for her strømmer kunderne til for at købe både kælk og sneskovl. Flere kælke er på vej Når vi vågner onsdag morgen, er der stor sandsynlighed for, at det er til et snedækket landskab. I hvert fald hvis man bor i Vendsyssel eller Himmerland. Det betyder også, at flere allerede nu begynder at strømme til butikkerne for at købe diverse sne-artikler ind. I Harald Nyborg i Aalborg har souschef Michael Wagner også måttet ty til at bestille endnu flere kælke hjem til butikken. - Folk kommer nu og vil købe. Vi havde bestilt kælke hjem i går, men det var slet ikke nok, så nu har vi bestilt flere til både i dag og i morgen, fortæller han. Sneskovle er til gengæld en helt anden sag, for levering af dem lader vente på sig. - Vi har ikke fået sneskovle hjem endnu, så det kan godt ende med at blive et problem, hvis der kommer så meget sne, men de skal gerne komme hurtigst muligt, forsikrer Michael Wagner. Samme hvert år Det er ikke en ny situation, som butikken står overfor. Generelt oplever detailkæden nemlig, at folk først begynder sine sne-indkøb, når sneen er faldet eller varslet på vej. - Det er noget, vi er opmærksomme på hvert år, fordi vi selvfølgelig skal efterleve forbrugernes efterspørgsel. Men de sidste år har vi ikke fået så meget sne over længere perioder, og derfor er det svært at bestille for meget hjem for tidligt. - Det er for dyrt for os at fylde for mange ting på lager, hvis ikke det bliver solgt, forklarer Michael Wagner. Opfordrer til at købe i bedre tid I Jem&Fix oplever butikken endnu ikke, at folk er begyndt at hamstre. Dog er butikskæden også her opmærksom på tendensen. - Vi oplever oftest, at folk først begynder at strømme til, når der er faldet sne, for selvom det er blevet varslet, så venter de og ser, om det nu også er rigtigt, fortæller Peter Nyboe, der er Salgs- og Indkøbschef for Jem&Fix. Derfor er lagerstatussen i butikken fin på nuværende tidspunkt, men indkøbschefen kan godt frygte for de kommende dage, hvis sneen skulle komme som varslet. - Det er klart, at hvis der kommer en del sne, så kan lagrene godt blive udfordret. Derfor opfordrer vi også folk til at komme og købe deres sne-artikler allerede nu og løbende, så vi ikke ender med, at alle kommer på én gang og hamstrer, understreger Peter Nyboe. Det er en meget kold og ustabil luft, der trænger ned over Danmark fra nord og forårsager snebygerne. Temperaturen ventes at holde sig omkring eller lidt over frysepunktet, og derfor er det usikkert, hvor meget af sneen der vil blive liggende.

Referat:
Butikkerne opfordrer folk til at købe sine sne-artikler i bedre tid, inden sneen pludselig er her.